वास्तविक घटनाओं से प्रेरित
मुझे तुम्हारे फूल नहीं चाहिए।
मुझे तुम्हारी बोतल नहीं चाहिए। और मुझे तुम्हारी शॉल नहीं चाहिए!
तुम वह माँग रही हो।
क्या माँग रही हूँ?
नौकरी से निकाले जाना। और क्या?
तुम्हें उसका चेहरा देखना चाहिए था जब उस महिला ने उसे थप्पड़ मारा था।
बकवास करना बंद करो, लड़की।
यह बकवास नहीं है, मैडम रोज़ारिओ। यह अभिनय है।
अरे। क्या मैं तुम्हें एक अभिनेत्री जैसी लगती हूँ?
कपड़े को खींचो, लड़की।
ज़ोर से खींचो।
वरना मिस्टर फ़ेलिक्स तुम पर बहुत ग़ुस्सा करेंगे।
इन मशीनों की क़ीमत तुम्हारी कमबख़्त ज़िंदगी से ज़्यादा है।
मेरी तरफ़ देखो।
मेरी तरफ़ देखो!
क्या मैं तुम्हें डरा रहा हूँ, जानेमन?
मेरी ग़लती थी।
बहुत अच्छे।
बिना भुगतान पाँच घंटे ओवरटाइम करना पड़ेगा। समझ रही हो?
जी, सर।
मेक्सिको शहर, 1971
गुड इवनिंग।
हैलो?
हाउसकीपिंग।
त्लालपान अनड्रेसर ने फिर से हमला किया।
उसकी सबसे हालिया शिकार, 24 साल की लूसिया मार्टिनेज़,
उसकी चौथी शिकार है
पूरे शहर में महिलाएँ, जो अपने घरों से निकलने से डर रही हैं,
उनकी माँग है कि पुलिस इस क़ातिल को गिरफ़्तार करे...
- वे उसे अनड्रेसर क्यों कहते हैं? - ...और उसका काम तमाम करे।
क्योंकि वह अपने शिकार को मारने के बाद उनके कपड़े उतार देता है!
अपने भाई को डराना बंद करो।
मैं डरा नहीं था।
चलो चलें।
वह नीचे आ रहे हैं।
एक, दो और...
तीन!
तीन मृत बहनें!
और इन्होंने कुछ नहीं किया!
कल रात एक और शिकार हुई!
बदलाव लाने के लिए और कितनों को मरना पड़ेगा? कितनों को?
अगर तुम यहाँ से नहीं गई, तो तुम्हें रात जेल में बितानी पड़ेगी।
भाड़ में जाओ।
हम जब से पैदा हुई हैं, तब से जेल में ही हैं।
तैयार?
शुरू करो!
हिस्ट्री ऑफ़ साइंस
पवित्र बाइबल समनुक्रमणिका
एकजुट महिलाओं को कोई नहीं हरा सकता!
अनड्रेसर
शाबाश, कर्ली।
तुम्हारी छोटी बहन ने तुम्हें हरा दिया।
शाबाश। बढ़िया, बढ़िया।
हाँ। शाबाश। यह देखो।
यह शोर कैसा है? चलो, काम पर लग जाओ।
जी, सर।
अपनी माँ की मदद करो, बेटा।
आ रही हूँ।
शाबाश, कर्ली।
छोटी बहना!
गबीना।
- आकर मेरी मदद करो, बेटा। - आ रही हूँ।
कोशिश भी मत करना।
स्टोव फिर से ख़राब हो गया है।
हमें मिस्त्री को बुलाना पड़ेगा।
हमें नया स्टोव चाहिए।
हमारे पास नए स्टोव के लिए पैसे नहीं हैं।
तुम्हें नौकरी करते हुए तीन साल हो गए हैं और तुम्हारे वेतन में कभी कोई वृद्धि नहीं हुई।
तुम वेतन बढ़ाने को क्यों नहीं कहती?
शाबाश!
- शुक्रिया। - हैप्पी बर्थडे, डैड।
मुझे जाना है।
- क्या? तुम जा रहे हो? - हाँ, मेरी एक मीटिंग है।
अभी तुरंत।
तुमने मेरे कफ़ लिंक कहीं देखे हैं? हाँ, सुनहरे वाले। तुमने कहीं देखे हैं?
तुमने पिछले हफ़्ते उन्हें ऑफ़िस में छोड़ दिया था।
लेकिन तुम रुक नहीं सकते?
नहीं रुक सकता। मेरी अभी एक मीटिंग है। मैं डिनर पर मिलूँगा।
मुझे आकापुल्को जाना है, बस कुछ दिनों के लिए।
- क्या? फिर से? - हाँ, मेरे पास कोई विकल्प नहीं है।
क्लाइंट को वहाँ मेरी ज़रूरत है और मैं आर्किटेक्ट हूँ। बस यही है।
- बाय। - हैप्पी बर्थडे।
किसे केक खाना है?
तुम्हारे नानाजी, भगवान उनकी आत्मा को शांति दे,
कहते थे कि बेहद काम करना बेरोज़गार होने से बेहतर है।
और वह 41 साल की उम्र में अपनी मेज़ पर दिल का दौरा पड़ने से मर गए थे।
ठीक है, लेकिन वह अच्छा भरण-पोषण करने वाले थे।
मुझे पता नहीं मुझे क्या करना चाहिए, माँ। वह हर रोज़ देर रात घर आता है।
और आकापुल्को वाले होटल के कारण, हम उसे सप्ताहांत पर भी नहीं देखते हैं।
मुझे उसकी याद आती है।
बेटा, ख़ुद को पीड़िता मत दर्शाओ। यह आकर्षक नहीं होता है।
कॉफ़ी ठंडी हो गई है।
मैं वैसा नहीं कर रही हूँ, माँ।
बस काश वह घर पर ज़्यादा रहे।
वह इतना काम करता है, क्योंकि वह तुमसे प्यार करता है।
तुम घर पर रहती हो, बच्चों के साथ, हर रोज़।
और वह पूरा दिन ऑफ़िस में बंद रहता है।
उसके जन्मदिन वाले दिन पर भी।
क्या आप बच्चों के स्कूल से आने के बाद उनके साथ रुक सकती हैं?
हाँ, ज़रूर।
मुझे वेतन में बढ़ोतरी की माँग करनी है।
- वापस हाज़िर हैं! पाको पकोरो के साथ। - बिल्कुल नहीं। यहाँ कोई वेतन बढ़ाया नहीं जाता है।
उनमें से सबसे हँसोड़।
और अब हम आप पर वापस आते हैं, मोहतरमा, अबला, आपको एक बड़ा सरप्राइज़ दिखाने के लिए!
हमारे साथ एक बहुत ख़ास मेहमान है।
आज हमारे साथ मिस्टर एमीलिओ एस्कोबेदो हैं।
मिस्टर एमीलिओ को हाल ही में ख़ुद राष्ट्रपति द्वारा
मेक्सिको शहर के पुलिस चीफ़ के पद पर नियुक्त किया गया है।
चलिए उनके लिए तालियाँ हो जाएँ।
भाड़ में जाए पुलिस!
अरे, वह अभी ही आए हैं!
माफ़ करना?
हाँ, भाड़ में जाए पुलिस।
मैं तुम्हारी बात सुन रहा हूँ। यह मत सोचना कि मैं नहीं सुनता हूँ।
यह मत सोचना कि हम तुम्हारे गुस्से के हक़दार नहीं हैं।
लेकिन अब यह सन् 1968 नहीं है। यह 1971 है। एक नया दशक।
एक नया राष्ट्रपति, एक नई पुलिस फ़ौज।
और मेरे शब्द निरर्थक नहीं हैं। नहीं। मैं यहाँ सबके सामने साबित करने आया हूँ।
मैं यहाँ आपको बताने आया हूँ कि हमें भविष्य के बारे में सोचना होगा।
हमें तय करना होगा कि हम क्या बनना चाहते हैं। एक खुला दिमाग़ रखने वाली पुलिस।
ज़्यादा विविध लोगों शामिल करने वाली पुलिस, है ना?
कोई शक़ नहीं है, चीफ़। लेकिन कैसे?
आप खुला दिमाग़ रखने वाली और सबको शामिल करने वाली पुलिस कैसे बनाएँगे?
हम अपने दरवाज़े खोल रहे हैं,
ताकि कोई भी महिला, जो भर्ती होना चाहती है, मेक्सिको शहर के पुलिस बल में शामिल हो सकती है।
यही बात है, देवियों और सज्जनों।
पुलिस महिलाएँ। आपने ठीक सुना है।
लेकिन मेरे ख़्याल से बहुत सी महिलाएँ, जो अभी मुझे देख रही हैं, और ज़ाहिर है, आपको भी,
वे सोच रही हैं,
"क्यों? अभी क्यों?"
क्योंकि एक क़ातिल मेक्सिको शहर में दहशत फैला रहा है, राष्ट्रपति जी।
उसका पुलिस में महिलाओं से कमबख़्त क्या लेना-देना है, एमीलिओ?
क्योंकि इसने सारे मीडिया का ध्यान आकर्षित कर लिया है।
क्योंकि इसके बारे में हर एक लेख का मतलब होगा आपके बारे में एक कम लेख।
क्योंकि जब से महिलाओं को मतदान करने का अधिकार मिला है,
ऐसा महत्वपूर्ण कदम नहीं उठाया गया है।
और आज...
आज ही वह दिन है जब हम वह कदम उठाएँगे।
यही है!
उन्हें बात करने के लिए कोई और विषय देना होगा।
मुझे यह पसंद नहीं आ रहा।
कुछ जैसे...
महिलाएँ।
महिलाओं के हीरो बनने जैसा कुछ?
और पीड़ित नहीं?
हमें अनड्रेसर से सुर्ख़ियाँ वापस खींच लेंगे।
जिससे तुम्हारे राष्ट्रपति पद को सहारा मिलेगा।
तब तक, हम इतनी सारी औरतों को गरिमा प्रदान करेंगे जो डर में जी रही हैं,
जिससे देश को मदद मिलेगी।
यह मुझे पसंद आया।
मुझे पूछना पड़ेगा। माफ़ कीजिए, मुझे यह कहना पड़ेगा।
जब तक अनड्रेसर पकड़ा नहीं जाता,
आपको और भी महिलाओं को ख़तरे में डालने का डर नहीं है,
चाहे वे वर्दी में ही हों?
तुम यह कहोगे :
नहीं।
हम उन्हें ज़रूरत के सारे संसाधन देंगे
ताकि वे समाज के लिए एक महत्वपूर्ण सेवा प्रदान करते समय अपनी रक्षा कर सकें।
औरतों के हाथों में बंदूकें?
उम्मीद करो कि तुम्हारी पत्नी ने यह ख़बर ना सुनी हो।
हमारे पास समय कम है। ख़ैर, अब...
तुम्हें लगता है यहाँ से बेहतर वेतन मिलेगा?
हाँ, ज़रूर।
ज़रा देखो इसका प्रचार कितने धूमधाम से हो रहा है।
हमारे पास समय कम है। लेकिन घरों में बैठी मोहतरमा, अबला, मिस,
चीफ़ एस्कोबेदो का सवाल क़ायम है।
क्या आप इस बदलाव के लिए तैयार हैं?
क्या आप अपने अंदर की पुलिसवाली को आज़ाद करने के लिए तैयार हैं?
जान?
हैप्पी बर्थडे टू...
क्या समस्या है, साल्वा?
तुम्हें क्या चाहिए? वह बाथरूम वाली समस्या।
इस समस्या पर तुम्हें तय करना पड़ेगा
कि वह यहाँ है या वहाँ।
क्योंकि यह बाथरूम... तुम्हें देखना होगा अगर ऊपर एक और बाथरूम है,
अगर तुम्हारे पास जगह है, वहाँ खिड़कियाँ हैं या कोई खिड़कियाँ नहीं हैं।
हैलो?
हैलो। यह प्यारी आवाज़ सुनकर मुझे ख़ुशी हुई।
तुम जानती हो मैं चाहता हूँ, लेकिन मैं नहीं कर सकता।
वह बेवक़ूफ़ नहीं है। उसे शक़ हो जाएगा।
कुछ ही दिनों में, हमारे पास पूरा समुद्र तट होगा, जो चाहे वह करने के लिए।
मैं भी।
मुझे अब फ़ोन रखना होगा।
आपके नए होटल के ब्लूप्रिंट।
- हाँ। - आप अभी तुरंत देखना चाहते हैं?
तुरंत। मार्को से कहना यहाँ आए।
हमें बहुत काम करना है। कम से कम दो-तीन घंटे लगेंगे।
तो, लगता है आप नौ हफ़्तों में दादा-दादी बनने वाले हैं।
- नौ हफ़्ते? - हाँ!
डैड। डैड।
क्या बात है, बेटा?
पुलिस चीफ़ ने घोषणा की कि औरतें...
नहीं।
- डैड, लेकिन... - नहीं।
- डैड, प्लीज मुझे ख़त्... - नहीं।
गबीना। डैड ने कहा, "नहीं।" इसे जाने दो।
मेरे ख़्याल से यह अच्छी पुलिसवाली बन सकती है।
इस समय तुम्हारी कोई राय नहीं चाहिए, प्लीज़।
तुम्हें मालूम है उसने अभी ही तुम्हारी उम्र की एक और लड़की का क़त्ल कर दिया?
डैड, मैं उसके जैसे लोगों की रक्षा कर सकती हूँ।
- मैं तैयार हूँ। बचपन से ही... - या तुम्हारा हश्र उनके जैसा ही हो जाएगा।
मेरे अलावा सब पुलिसवाले क्यों बन सकते हैं?
क्योंकि हमें यहाँ तुम्हारी माँ के साथ तुम्हारी ज़रूरत है। वहाँ बाहर नहीं!
मैं थोड़ा और परोसूँ?
बस हुआ।
हाँ, वह गाय। वह गाय। वहाँ एक गाय है?
बूम, बूम, बूम, बूम।
उसे पता ही नहीं चला कि वह गिर गया।
जान, हमने आठ बजे तय किया था। क्या हो गया?
और मुझे लगा था हम एक-दूसरे से झूठ नहीं बोलेंगे, कुत्ते के बच्चे।
बोलो।
मैं आ गई।
वह मर्द बनो, जो तुम ख़ुद को बुलाते हो और मुझे बताओ वह लड़की कौन है
और वह रांड तुम्हारे परिवार से ज़्यादा ज़रूरी क्यों है!
क्या बात है, जानेमन?
मैं मेरी माँ के साथ थी।
गुड इवनिंग, दोस्तों।
- हाय, मारिया। - मारिया।
वैलेंटिना कहाँ है?
वैलेंटिना? तुम्हें वाक़ई लगा था वैलेंटिना यहाँ होगी?
चलो कुछ आर्डर करते हैं।
- हाँ, प्लीज़। - मैं भूख से मर रहा हूँ, प्लीज़, मेरा जन्मदिन है।
यहाँ का अनियन सूप अच्छा है।
- मैं वही आर्डर करने वाली हूँ। - अच्छा?
वाइन, प्लीज़।
आह। प्लीज़।
फिर मादा मेंढक ने नर मेंढक को देखा...
चियर्स!
आँखों में देखो। आँखों में देखो।
अरे, मुझे एक सवाल पूछना है।
क्या ये औरतें एक चोर को रोक पाएँगी? या अनड्रेसर जैसे किसी क़ातिल को?
ज़ाहिर है, नहीं।
अगर वे पुलिसवाली हुईं तब भी?
लेकिन, और मैं लैंगिकवादी नहीं बनना चाहता, क्योंकि मैं लैंगिकवादी नहीं हूँ।
मैं समर्थक हूँ... उस सबका। है ना, जान?
यह एक जैविक मुद्दा है। माँसपेशियों की बनावट... ताक़त में फ़र्क है।
है ना? यह ज़ाहिर है।
तथ्य यह है कि हम एक जैसे नहीं हैं।
कैसी औरत अपने परिवार को छोड़कर सड़क पर उतरेगी?
मैं इससे सहमत हूँ।
जैसे पहले से ही सड़कों पर काफ़ी औरतें नहीं हैं।
अरे, तुम्हें कैसे मालूम?
ख़ैर, सुलिवन ऐवेन्यू मेरे ऑफ़िस जाने के रास्ते में है।
देखा? मेरी पत्नी की सोच गंदी है।
पुलिसवाली बनने के लिए जिगर चाहिए।
- सही कहा। - तुम्हें नहीं लगता?
शायद।
एक मज़ेदार तथ्य जो शायद तुम्हें पता ना हो।
मारिया बचपन में एक जासूस बनना चाहती थी।
तुम्हारे डैड ने मुझे इस बारे में बताया था। यह बहुत जासूसी उपन्यास पढ़ती थी।
वह बहुत समय पहले की बात है।
- मैं हमेशा जानवरों की डॉक्टर बनना चाहती थी। - अग्नि कर्मीदल।
नहीं, मैं हमेशा, हमेशा से माँ बनना चाहती थी।
मैं? फ़ान्जिओ। फ़ॉर्मूला 1।
अब समझ आया कि तुम्हारे साथ गाड़ी में बैठने पर क्या होता है।
ख़ैर, ज़ाहिर है कि यह एक जासूस नहीं बनी।
लेकिन यह अभी भी जासूसी उपन्यास पढ़ती है।
यह हर हफ़्ते एक अलग उपन्यास पढ़ती है।
अरे, क्या तुम मारिया की एक पुलिसवाली के रूप में कल्पना कर सकते हो?
नहीं।
तुम ख़ुद की जानवरों के डॉक्टर के रूप में कल्पना कर सकती हो?
नहीं!
मैं बस तुम्हारे द्वारा हथकड़ियाँ पहनाए जाने के लिए आत्मसमर्पण कर देता।
चियर्स।
मैं तुम्हें तब तक नहीं छुड़वाऊँगा, जब तक तुम मुझे दोबारा फ़ोन ना करने का वादा नहीं करती।
क्या? क्यों?
क्योंकि हम एक साल पहले अलग हो चुके हैं।
तुम मेरे पास तब ही आती हो जब तुम मुसीबत में होती हो।
मैं तुम्हें मुसीबत के समय में ही फ़ोन नहीं करती हूँ।
- तुम जानती हो तुम यह करती हो, वैलेंटिना। - नहीं।
- हाँ। - किसी ने तुम्हें आने के लिए मजबूर नहीं किया।
वैले। देखो तुम कहाँ हो।
कम से कम मैं अभी भी लड़ रही हूँ।
- हाँ, मैं भी। - नहीं।
हाँ, एक मेज़ के पीछे से। मेरा टाइपराइटर मेरी तलवार है।
मैं गंभीर हूँ, वैले, सुनो। हँसो मत।
हमारा रिश्ता ख़त्म हो चुका है। अब मैं तुम्हारे साथ नहीं हूँ।
अब मैं किसी और के साथ हूँ।
तुम्हारा टाइपराइटर तुम्हारी तलवार है?
- भगवान के लिए। - नहीं...
मैं जानता था तुम इस उपमा का मज़ाक उड़ाओगी।
मैं "बंदूक" समझ सकती हूँ या...
- लेकिन "तलवार"? सच में? - तुम उसी पर क्यों अटक जाती हो?
- मुझे प्यार हो गया है। - हाँ, मैं समझ गई।
किसी और से...
अगर तुम्हें किसी और से कमबख़्त इतना प्यार है
जहाँ ऐसा लगता है कि तुम जुनून और ग़ुस्से में उलझ नहीं रहे हो,
तो फिर तुम कमबख़्त मुझे जेल से छुड़वाने क्यों आए?
लूकस?
तुम सही हो।
शुक्रिया।
हाय, बहना।
- ठीक है। यह लो। - "तेरा राज्य आए।" चलो देखें।
हरी मोले सॉस और काली मोले सॉस।
शुक्रिया।
तुम्हारा स्वागत है।
मुझे दूसरे पीड़ितों का पोस्टमॉर्टेम चाहिए।
पीड़िता नंबर 2 पीड़िता नंबर 3
उसे यहाँ रख दो। जाओ यहाँ से।
उन्हें मनाने का कोई तो तरीका होगा।
तुम मेरे डैड के बारे में बात कर रही हो।
लेकिन तुम जानते हो मैं यह कर सकती हूँ।
ख़ैर, समस्या वह नहीं है। तुम जानती हो।
तुम्हें लगता है मेरे पास और कोई रास्ता था?
ख़ैर, यह सही नहीं है।
देखो, कर्ली।
अगर मेरे पिता देख पाते कि तुम क्या कर सकती हो...
अगर वह बस तुम्हें उस वर्दी में देख पाते, ख़ैर, किसे पता क्या होता?
लेकिन वैसा नहीं होगा।
इस बारे में भूल जाओ, कर्ली।
डिनर पर तुम्हारा मिजाज़ कुछ अलग था।
मेरा दिन थोड़ा मुश्किल था।
हाँ?
मुश्किल। कैसे?
वह मुश्किल था क्योंकि...
मॉम, हम अंदर आ सकते हैं?
- नहीं। - हाँ, अंदर आ जाओ।
- ख़ैर... - गुदगुदी वाला हमला!
नहीं। अरे, क्या हो रहा है?
आप हमें एक कहानी पढ़कर सुना सकते हैं?
बस एक? या 14।
- ठीक है, लेकिन मैं कहानी चुनूँगी। - तुमने पिछले हफ़्ते चुनी थी।
- चलो! - मेरी बारी है।
मुश्किल? क्यों?
कुछ नहीं है। तुम उनके साथ जाओ।
हैलो?
तुम्हारी बहन है।
बहुत-बहुत शुक्रिया।
उसका जन्मदिन था। तुम्हें मालूम है?
हाँ, मुझे यक़ीन है मेरे बिना उसने बहुत बढ़िया जन्मदिन मनाया होगा।
उसके पैसों से तुम्हारी ज़मानत हुई है।
तुम्हें आभारी होना चाहिए।
मैं आभारी हूँ और तुम्हारे पैसे लौटाने के लिए मेरे पास एक योजना है।
तुम्हें बताने में मुझे ख़ुशी होती, लेकिन मुझे नहीं लगता तुम सुनना चाहती हो।
और साथ ही, तुम्हें शायद अपनी छोटी सी दुनिया में लौटना होगा, तो...
अगर तुम्हारी कहीं जाने की योजना नहीं है,
तो हम जाम वगैरह पीने चल सकते हैं।
वगैरह? जैसे... शराब?
हाँ, शायद।
पहले आप, मैडम।
शुक्रिया।
तो, क्या हुआ?
कुछ नहीं।
हमने बहुत समय से बात नहीं की है।
मुझे इस योजना के बारे में बताओ।
मैं एक पुलिसवाली बनूँगी।
बिल्कुल नहीं बनोगी।
बिल्कुल बनूँगी।
- बिल्कुल नहीं बनोगी। - बिल्कुल बनूँगी।
लेकिन तुम पुलिस से नफ़रत करती हो। क्या चल रहा है?
हम सब पुलिस से नफ़रत करते हैं, लेकिन यह अलग है।
कैसे अलग है?
अलग है क्योंकि विरोध प्रदर्शनों से काम बन गया, मारिया।
इसका मतलब है कि लड़ाई में शामिल होने के लिए हमारे लिए दरवाज़े खुल गए हैं।
भूल जाओ। यह पागलपन है।
साथ ही ख़तरनाक भी है।
इतिहास बदलना हमेशा से ख़तरनाक रहा है।
और साथ ही, हाथ पर हाथ धरे बैठे रहने, चाय पीने से कुछ नहीं बदलेगा।
मैं बस यही नहीं करती हूँ।
मैं अभी जासूस बनी नहीं हूँ।
लेकिन मैं यह जानती हूँ : अगर तुम यहाँ हो, तो इसका मतलब कुछ गड़बड़ है
और तुम अपने आलोचनात्मक दोस्तों को नहीं बता सकती हो।
मुझे जाना है।
हे।
मारिया, क्या हुआ है?
वह मुझे धोखा दे रहा है।
कुत्ते का बच्चा!
- कमबख़्त कमीना। - आवाज़ नीची रखो।
तुम्हें कैसे पता चला?
अगर मैं बताऊँगी, तो तुम्हें यक़ीन नहीं होगा।
वह मुकर गया। कुत्ते का बच्चा।
मारिया, तुम्हें उससे पूछना होगा।
अगर वह दूसरी औरत के साथ चला गया तो?
मैं नहीं चाहती मेरे बच्चे उनके डैड के बिना बड़े हों।
मुझे यक़ीन है वे ऐसी माँ ज़्यादा पसंद करेंगे जो अपनी लड़ाई लड़ती है।
उन्हें एक जुड़ा हुआ परिवार ज़्यादा पसंद है।
चाहे वह एक झूठ ही हो?
मैं उससे प्यार करती हूँ, वैल।
मैं उसे खोना नहीं चाहती।
समस्या यह है कि तुम हमेशा उम्मीद के मुताबिक चलती हो।
तुम्हें पता है उसे क्या चाहिए?
उसे बस एक दिन के लिए कल्पना करने की ज़रूरत है कि तुम्हारे बिना उसकी ज़िंदगी कैसी होगी।
प्लीज़ मुझे छोड़ो।
मैंने कहा छोड़ो मुझे!
सिक्योरिटी!
चलो। तुम यहाँ से बाहर किए जाते हो, कमीने।
आराम से, कमीने।
लंबे समय के लिए वापस मत आना।
वह इसी के लायक़ था।
ऑक्टेविओ रोमनदीआ, है ना?
अठारह साल से पुलिस में हो।
बहादुरी के तीन मैडल मिले हैं। सैंतीस केस सुलझाए हैं।
और 132 अपराधियों को जेल में डाला है।
लेकिन... अवज्ञा की 16 घटनाएँ भी हैं।
और पुलिस चीफ़ की नाक तोड़ने के लिए अनिश्चित समय तक निलंबन हुआ है।
तुम कमबख़्त कौन हो?
मैं नया पुलिस चीफ़ हूँ और मुझे अपनी नाक बहुत प्यारी है।
हम इस समय पुलिस में महिलाओं की भर्ती करने के प्रोग्राम पर काम कर रहे हैं।
और मैं चाहता हूँ तुम उनके कप्तान बनो।
कितनों ने तुमसे भाड़ में जाने को कहा?
- क्या उससे कोई फ़र्क पड़ता है? - कितनों ने?
सबने।
तुम कोई पुलिसवाले नहीं हो।
नहीं।
मैं वह हूँ जिसने राष्ट्रपति जी के प्रचार अभियान का संचालन किया था।
एक सेल्समैन।
ऐसा कह सकते हो।
ख़ैर, मेरी बात सुनो, सेल्समैन।
इस देश में पुलिस के हाथ बहुत सारे ख़ून से रंगे हुए हैं
और ना तो तुम, ना ही कोई और इसे बदल सकता है।
शायद तुम सही हो, कप्तान रोमनदीआ।
लेकिन तुम इकलौते हो जिसने इसे इसलिए नहीं ठुकराया
क्योंकि यह महिलाओं के लिए एक प्रोग्राम है।
हम कल सुबह ठीक नौ बजे शुरू करेंगे, अगर तुम्हारा मन बदल जाए तो।
- जान। - क्या?
मैं तुम्हें बताऊँ कल रात मेरा मिजाज़ क्यों ख़राब था?
क्यों?
क्योंकि मुझे तुम्हारी याद आती है।
मैं सोच रही थी।
देखो, इसे ज़रा देर के लिए नीचे रख दो। आओ। बैठो।
तुम अपनी टीम के किसी आर्किटेक्ट से आकापुल्को जाने को क्यों नहीं कहते?
जबकि तुम और मैं...
मेरी ओर देखो।
जबकि तुम और मैं उस होटल में एक कमरा किराए पर ले सकते हैं जहाँ तुमने मुझे प्रोपोज़ किया था।
तुम जानती हो मैं ऐसा नहीं कर सकता।
- तुम जानती हो मैं ऐसा नहीं कर सकता। - हमें इसकी ज़रूरत है।
जान, हमारी शादी को इसकी ज़रूरत है।
हमारी शादी को इसकी ज़रूरत है कि मैं नौकरी से ना निकाला जाऊँ।
मैं एक हफ़्ते में वापस आ जाऊँगा और फिर तुम जो चाहो, हम वह करेंगे।
बेटा, मुझे वाक़ई नहीं मालूम क्या हो रहा है।
मैंने रसोई में एक सूची छोड़ी है, माँ।
मंगलवार और गुरुवार को मार को डांस के लिए जाना होता है। बुधवार को ऐलेक्स का फुटबॉल होता है।
वह पास में ही है, तो आपको बस उन्हें छोड़ना और वापस लाना होगा।
तुम पागलपन कर रही हो।
मैं तुम्हारी बहन से इसकी उम्मीद कर सकती हूँ। लेकिन तुम?
उसने मुझे धोखा दिया है, माँ।
और वह फिर से मुझे धोखा देने आकापुल्को जा रहा है।
और इस समस्या के लिए तुम्हारा हल अपने परिवार को छोड़ देना है?
उससे ग़लती हो गई। सब आदमियों से ग़लतियाँ होती हैं।
- हाँ? - हाँ।
- डैड का क्या? क्या उनसे ग़लतियाँ होती हैं? - पागल मत बनो।
तुम्हारे डैड नहीं। बाकी लोग।
मैं आपसे मुझे समझने की उम्मीद नहीं करती हूँ।
लेकिन मैं अपने परिवार को छोड़ नहीं रही हूँ।
मैं इसे बचाने की कोशिश कर रही हूँ।
और उसका इससे क्या लेना-देना है?
मुझे पता नहीं, माँ।
मैं बस इतना जानती हूँ कि जब वह वापस आएगा, मैं उस घर में नहीं होऊँगी।
तो छुट्टी पर चली जाओ!
लेकिन एक कर्मचारी बनना? यहाँ?
यह तुम्हारे लायक़ नहीं है।
नहीं। बस हो गया। यह लीजिए।
मैं उनसे बाकी किसी भी कैडेट की तरह पेश आऊँगा।
मैं इससे कम की उम्मीद भी नहीं करूँगा।
- अगर वे इसे संभाल नहीं सकते, तो वे जा सकते हैं। - जैसा कि होना चाहिए।
और कुछ?
हाँ।
इस स्टंट से जितना हो सके उतना फ़ायदा उठाने के बाद और उन सबको वापस घर भेजने के बाद,
मैं यहीं रहूँगा। एक डिटेक्टिव के रूप में।
ठीक है।
मेरे पीछे आओ।
"आई" से "एम" तक लोग क्रमबद्ध रूप से कतार में आएँगे।
कोई परिवार के सदस्य नहीं। सिर्फ़ कैडेट, प्लीज़।
पंजीकरण की जगह प्रांगण में है।
प्लीज़ कतार बनाकर रखिए।
माफ़ करना।
गुड मॉर्निंग।
नाम और उम्र।
गबीना हेर्रेरा मार्टिनेज़ वाज़केज़, उम्र 25 साल।
तुम्हें यह भरना होगा, प्लीज़।
शुक्रिया।
अरे, कहीं और भाड़ में जाओ!
नाम और उम्र।
करिओन गलिंदो रोमिना, उम्र 37 साल।
सच में? तुम मॉम को साथ लाई हो?
क्यों? मेरा मन बदलने के लिए?
मैं एक पुलिसवाली बनूँगी!
तुम सूटकेस क्यों ला रही हो?
क्योंकि यह भी तुम्हारे जैसी पागल है।
क्योंकि मैं अप्रत्याशित बनना चाहती हूँ।
कैडेट!
मैं चाहता हूँ तुम लोग दस-दस लोगों की आठ कतारें बनाओ। यहाँ आओ। चलो। तुरंत।
- परिवार के सदस्य जा सकते हैं। - भगवान तुम्हें माफ़ करे।
दस-दस की आठ कतारें, चलो।
एक समान दूरी पर।
मुझे एकल पहली पंक्ति चाहिए। एक सीधी लाइन।
मैं कप्तान ऑक्टेविओ रोमनदीआ हूँ।
मैं महिला पुलिस विभाग का प्रभारी हूँ।
अगर तुम मुस्कुरा रही हो,
तो वह इसलिए है क्योंकि तुमने इस बारे में गहराई से नहीं सोचा है।
अपनी दाईं ओर की व्यक्ति को देखो।
हाय कहो। हाय कहो।
अब कल्पना करो कि वे ज़मीन पर पड़ी हैं।
उनके पेट में गोली लगी है।
वे तुमसे ख़ून रोकने के लिए भीख माँग रही हैं।
लेकिन तुम नहीं कर सकती।
क्योंकि वे पहले ही मर चुकी हैं।
अब उनकी माँ के पास जाओ और उन्हें समझाओ कि क्यों उनकी बेटी मरी और तुम नहीं।
फिर तब तक इस अपराध बोध को ढोओ जब तक तुम दिल के दौरे से मर नहीं जाती।
तुम्हें लगता है यह मज़ेदार काम है?
बेकार पगार के लिए गोली खाना?
तुम्हें लगता है घर पर लोग तुम्हारी क़द्र नहीं करते हैं?
तुमने अभी कुछ भी नहीं देखा है।
लेकिन इसे ऐसा होने की ज़रूरत नहीं है।
तुम अभी वापस घर जा सकती हो।
और सोच सकती हो कि कैसे तुमने एक बेहद बेवक़ूफ़ाना फ़ैसला लगभग ले ही लिया था।
मैं बुद्धिमान महिलाओं को सोचने के लिए एक पल देता हूँ।
मैंने तुमसे इन्हें ट्रेन करने के लिए कहा था, कमीने, इन्हें डराकर भगाने के लिए नहीं।
तुम चाहते हो मैं तुम्हें दो हफ़्तों में 16 पुलिसवाली दूँ?
नहीं, मारिया। मत करो... मत जाओ, प्लीज़।
वह ऐसे ही होगा।
अब जब अतिरिक्त लोगों से पीछा छूट गया है, बैरकों में जाओ।
हम कल सुबह शुरुआत करेंगे।
तुमसे मिलकर अच्छा लगा। मैं मारिया डे ला टोर्रे हूँ।
आंगेलेस क्रूज़।
तुम यहाँ क्यों आई हो?
क्योंकि हमारा स्टोव ख़राब हो गया।
ख़ैर, मैं यहाँ आई हूँ क्योंकि, तुम्हें लगेगा मैं पागल हूँ, लेकिन
मैं अपनी शादी को बचाने की कोशिश कर रही हूँ।
क्या तुम्हारा पति एक पुलिसवाला है?
नहीं, नहीं, मेरा मतलब...
क्या तुम्हारा पति है?
मेरी एक दादी है।
मैं उनके साथ रहती हूँ क्योंकि मेरे माता-पिता 3 मार्च, 1947 को
उस बैंक की डकैती में मारे गए थे, जहाँ वे काम करते थे।
हे भगवान, मुझे बहुत अफ़सोस है।
क्यों? तुमने उन्हें नहीं मारा था।
मैं तुमसे पूछूँगी भी नहीं कि तुम यहाँ क्यों आई हो।
यह मेरे ख़ून में है। मैं गबीना हूँ। तुमसे मिलकर अच्छा लगा।
वैलेंटिना।
तुम यक़ीन कर सकती हो हम यहाँ पहुँच भी गए? आख़िरकार हम पुलिस में भर्ती होंगे।
बुरा मत मानना, लेकिन मैं हमेशा से सोचती थी कि पुलिसवाले कमीने होते हैं।
तो, तुम यहाँ क्यों आई हो?
यह बदलने के लिए।
सामने देखो।
मैं जानता हूँ तुम में से कुछ को लगता है कि यहाँ होने का मतलब है,
तुम किसी आंदोलन का हिस्सा हो।
भाड़ में जाए तुम्हारा आंदोलन!
तुम यहाँ बस एक चीज़ एक लिए आई हो।
पुलिस अफ़सर बनने की ट्रेनिंग के लिए।
मुझे परवाह नहीं कि तुम आदमी हो, औरत हो या एक कमबख़्त ताड़ का पेड़ हो।
नाम।
मारिया एलेना डे ला टोर्रे, सर।
आगे आओ।
चलो।
देर से आने के लिए माफ़ कीजिए।
तुम चाहती हो तुम्हारे साथ आदमियों जैसा ही बर्ताव किया जाए?
ध्यान रखना कि किसकी कामना कर रही हो।
विश्राम।
अभी!
चलो, 20 पुश-अप।
उठो, घुटने ऊपर, कूल्हे भी ऊपर।
तुम्हें और मज़बूत बनना होगा। तुम पुलिस अफ़सर बनना चाहती हो?
तुम हो थीं, तुम्हें उसे भूलना होगा।
तुम्हें अपनी चमड़ी मोटी करनी पड़ेगी।
तुमने सुन लिया।
चलो इस त्वचा को मोटी बनाएँ। चलो।
यहाँ से बाहर अपनी ज़िंदगियों को भूल जाओ।
तुम हाउसवाइफ़ नहीं हो। तुम माँएँ नहीं हो।
तुम कैडेट हो।
चलो!
जल्दी करो!
चलो!
चलो, हेर्रेरा। मज़बूती!
पकड़े रहो!
माफ़ करना।
कैडेट मारिया डे ला टोर्रे।
यहाँ आओ, प्लीज़।
चलो!
यहाँ।
अपने सहकर्मियों को देखो।
आमतौर पर हम इस समय डिनर करते हैं।
लेकिन चूँकि आज सुबह कैडेट मारिया डे ला टोर्रे देर से आई थी,
तुम लोग 10 चक्कर और लगाओगी।
तो, उठो।
चलो दौड़ें! चलो!
चलो! चलो दौड़ें!
जल्दी करो!
अगर तुम दोबारा देर से आई,
तो मैं तुम्हारे मेकअप से ज़मीन पर पोंछा लगाऊँगी।
चलो!
उठो! उठो! उठो! चलो!
प्रोफ़ेसर।
यह बहुत अच्छे से ज्ञात है कि गाँजा हिंसा की दर कम कर देता है।
यह तुम अपने निजी अनुभव से बता रही हो?
सात ऐसे हालात हैं जहाँ बल के प्रयोग की अनुमति है।
गंभीर ख़तरे से बचने के लिए और ऐसा ख़तरा जो गंभीर हो।
उन लोगों के प्रतिरोध को हराने के लिए जो किसी भी पुलिस आर्डर का विरोध करते हैं
जिसमें तत्काल अनुपालन की ज़रूरत हो।
लोगों को गंभीर और आसन्न ख़तरे से बचाने के लिए।
ये सात हालात हैं।
हेर्रेरा। शाबाश।
क्रूज़। हमेशा अच्छा करती हो।
डे ला टोर्रे, मुझे तुमसे इससे ज़्यादा की उम्मीद थी।
कामाचो, तुम्हें घर पर ही रहना चाहिए था।
चलो! चलो! चलो! चलो! चलो भी!
दाएँ, बाएँ, दाएँ।
लाइन में रहो! लाइन में रहो!
चलो! चलो! चलो!
हम एक सनसनीखेज़ ख़बर के लिए इस प्रोग्राम को रोक रहे हैं।
कल रात, इस देश को एक और गैर-ज़रूरी नुक़सान सहना पड़ा।
नोरा मेनेंडेज़, ख़ौफ़नाक त्लालपान अनड्रेसर की
पाँचवीं शिकार का मृत शरीर
उस यूनिवर्सिटी के पूल में मिला जहाँ वह रात को काम करती थी।
नोरा 21 साल की थी और चोलूला, पूएब्ला से मेक्सिको शहर
जानवरों की डॉक्टर बनने का सपना लेकर आई थी।
अब वह सपना टूट चुका है।
एक राक्षस बेटियों, बहनों और माँओं का बेरहमी से क़त्ल कर रहा है
और वह तब तक नहीं रुकेगा जब तक कोई इस बारे में कुछ करता नहीं।
इसे रोकना ही होगा।
शहर के नागरिक पुलिस से पूछ रहे हैं,
"इस क़ातिल को सलाख़ों के पीछे कब डाला जाएगा?"
हम बस उम्मीद कर सकते हैं कि यह किसी और औरत की जान जाने से पहले हो जाएगा।
सत्तावन?
और दशमलव बिंदु?
पाँच सौ सत्तर।
देखो कौन आया है?
डैड।
- तुम्हें मेरी याद आई? - सब कैसा रहा?
- शानदार। - बच्चों...
क्या तुम प्लीज़ ऊपर अपने कमरे में जा सकते हो?
हमें तुम्हारे डैड से बात करनी है।
हाँ।
- क्या तुम ज़रा देर यहाँ आ सकते हो? - हाँ।
तुम बात करने के लिए ज़रा बैठोगे?
मारिया कहाँ है?
भागो मत। उसका सामना करो।
- शाबाश! - चलो!
लानत है, ख़ुद को छुड़ाओ!
चलो, मारिया! ख़ुद को छुड़ाओ!
तुम कर सकती हो, मारिया! लानत है!
उसकी पकड़ तोड़ो! मेरी तरफ़ देखो!
ख़ुद को छुड़ाओ। मुझे देखो! ख़ुद को छुड़ाओ!
गज़ब।
गबीना!
तुम आख़िर यहाँ क्या कर रही हो?
प्लीज़, क्या हम बात कर सकते हैं?
- बात? - हाँ।
बिल्कुल नहीं। तुम मेरे साथ चलोगी।
हेर्रेरा।
तुम्हें यहाँ नहीं होना चाहिए।
देखो, रोमनदीआ। मुझ पर एक एहसान करो।
इसमें अपनी नाक मत घुसाओ।
मेरी छोटी बहन है जिसे यहाँ नहीं होना चाहिए।
तुम आख़िर सोच क्या रही थी?
तुम कुछ कर नहीं सकते?
अगर मैं उसमें घुसा, तो स्थिति और भी ख़राब हो जाएगी।
प्लीज़, गेरार्दो। ग्रेजुएशन में बहुत कम समय बाकी है।
वह भाड़ में जाए, गबीना!
तुम समझ नहीं रही हो।
तुमने डैड से झूठ बोला।
तुम्हें पता है वह क्या करेंगे जब उन्हें पता चलेगा?
तुम उन्हें समझा सकते हो। वह तुम्हारी बात सुनते हैं।
बिल्कुल नहीं। चलो चलें।
मैं यहीं रुकूँगी।
तुम जो कर रही हो, उसके बारे में बहुत ध्यान से सोच लो, गाबा।
मैं यहीं रुकूँगी।
तुम उन्हें बताओगी।
मैं नहीं बताऊँगा।
तुम अपने सहारे हो, गाबा।
कैडेट।
रास्ते से हटो।
उसने मुझसे बात करने की कोशिश भी नहीं की है।
तुमने और क्या उम्मीद की थी?
वह घर आया और तुम वहाँ नहीं थी।
माँ, प्लीज़ उसका पक्ष मत लीजिए। आप हमेशा यही करती हैं।
उसे ही इस स्थिति का हल निकालना होगा।
मुझे नहीं लगता वह ऐसा करेगा।
क्या उसने आपसे कुछ कहा?
नहीं, मुझे यह डर है कि जब तक तुम्हारी यह सनक ख़त्म होगी...
सनक? क्या उसने ऐसा कहा?
यह और क्या है?
कैडेट। प्लीज़, बैठ जाओ।
मैं तुम्हारी ट्रेनिंग के आख़िरी चरण में तुम्हारा स्वागत करता हूँ।
हम 200 किलोमीटर प्रति घंटे की रफ़्तार से उड़ने वाले एक मिलिट्री विमान में बैठेंगे।
जब हम 10,000 फ़ीट की ऊँचाई पर पहुँचेंगे,
तुम कूद जाओगी।
जिससे तुम 200 से 430 किलोमीटर प्रति घंटे की रफ़्तार से नीचे गिरोगी।
डरो मत।
सांख्यिकीय रूप से, प्लेन से कूदकर मरने की बजाय तुम्हारे गले में खाना फँसने से
मरने की गुंजाइश 100 गुना ज़्यादा है।
तुम्हें पास होने के लिए और ज़्यादा कुछ नहीं करना है।
यह बस एक छोटा सा कदम है।
कैडेट! सावधान!
एक पुलिस अफ़सर होने का मतलब है कि जब तुम वर्दी पहनो,
तुम अपनी जान किस्मत के हवाले कर दो।
पहली पंक्ति।
खड़ी हो जाओ!
अपनी लाइन हुक में फँसाओ!
अभी!
चलो!
अपनी जगह लो! कूदो!
चलो!
दूसरी पंक्ति!
खड़ी हो जाओ।
अपनी लाइन हुक में फँसाओ!
चलो!
कूदो!
चलो, कूदो!
चलो!
डे ला टोर्रे। कूदो!
नहीं!
क्या मतलब है तुम्हारा, नहीं?
मैंने तुमसे कूदने को कहा!
नहीं!
- चलो! आगे बढ़ो! - नहीं।
- नहीं, नहीं। नहीं। - चलो।
चलो!
- कूदो! - मैं नहीं कर सकती! नहीं कर सकती।
कमबख़्त क्यों नहीं?
क्योंकि मैं एक माँ हूँ।
तुम एक कैडेट हो, माँ नहीं!
नहीं! मैं एक माँ हूँ!
- अगर तुम नहीं कूदी, तो तुम ग्रेजुएट नहीं होगी। - मुझे परवाह नहीं है!
फिर तुम कमबख़्त विमान पर चढ़ी क्यों?
मुझे पता नहीं।
हाँ, तुम्हें पता है! क्यों?
क्यों?
क्योंकि यह कोई सनक नहीं है!
फिर कमबख़्त इसे साबित करो।
अच्छा। ठीक है। ठीक है। म्म-हम्म। ठीक है।
मुझे मानना पड़ेगा। तुम लोगों ने मुझे हैरान कर दिया।
जैसा कि तुम जानती हो,
यह प्रोग्राम सिर्फ़ 16 कैडेट को भर्ती करता है।
तो, अगर तुम यहाँ हो,
वह इसलिए क्योंकि तुम सफल हो गईं।
बधाई हो।
शाबाश, मेरी योद्धाओं!
मारिया।
मेस हॉल में रिपोर्ट करो।
तुम ख़ूबसूरत लग रही हो।
मुझे और पहले आना चाहिए था।
मुझे पता नहीं मैं क्यों नहीं आया। मैं बेवक़ूफ़ हूँ।
इस समय के दौरान, मैं कई चीज़ों के बारे में सोच पाया।
मुझे समझ आया कि मैं तुम्हें खोना नहीं चाहता।
मैंने मिगेल से बात की।
और मैंने उससे आकापुल्को वाले प्रोजेक्ट का कार्यभार संभालने को कहा।
अब और कोई सफ़र नहीं होगा।
मैं चाहता हूँ...
मैं तुम्हारे साथ रहना चाहता हूँ।
और मैं तुम्हारा शुक्रिया अदा करना चाहता हूँ।
क्योंकि यह सब करने से,
तुमने मुझे स्थिति को स्पष्ट रूप से देखने में मदद की।
मैं तुमसे प्यार करता हूँ।
मैं तुमसे बहुत प्यार करता हूँ।
चलो घर चलें। मैं तुम्हारा सामान ले आता हूँ।
चलो चलें।
क्या हो गया?
बचपन में मैं एक जासूस बनना बस चाहती ही नहीं थी।
मैं आसक्त थी।
मैंने वह हर किताब तेज़ी से पढ़ी जो मैं हासिल कर पाई।
मेरी मनपसंद किताबें डिटेक्टिव मुर्रिएटा के बारे में थीं।
हर किताब के कवर पर, मैंने एक स्कर्ट और लंबे बाल बनाए थे।
डिटेक्टिव मारिया।
मैंने तुम्हारे साथ ज़िंदगी बिताने के लिए वह सब किनारे कर दिया।
और उसके बावजूद तुम ऊब गए।
नहीं।
- नहीं, मैं ऊबा नहीं था। - यह तुम्हारी ग़लती नहीं है।
मैं भी ऊब गई थी। ख़ुद से।
मेरे ख़्याल से अब मैं नहीं ऊब रही हूँ।
मैं ग्रेजुएट होना चाहती हूँ।
मैं एक पुलिसवाली बनना चाहती हूँ।
हमारे परिवार का क्या?
मैं दोनों कर सकती हूँ।
वैलेंटिना कामाचो मोरालेस।
मारिया कामाचो डे ला टोर्रे।
तुमने यह देखा? पुलिसवाली हैं।
तुम्हें टीवी देखने के पैसे नहीं मिलते हैं।
जी, कमांडर।
और समापन के लिए,
मैं हमारे देश के राष्ट्रपति की पत्नी को मंच पर आमंत्रित करना चाहूँगा।
मारिया एस्थर सूनो।
शुक्रिया, एमीलिओ।
आज हम नया इतिहास रच रहे हैं।
डॉन सोलारेस कैफ़े
मेरे लिए इंतज़ार कर सकती हो?
नहीं, मुझे पहले ही देर हो गई है और तुम हमेशा मुझसे समय पर रहने को कहती हो।
मुझे बस बता दो तुम्हें किस चीज़ के लिए देर हो रही है।
यह शहर बहुत ख़तरनाक है।
पाओला।
देवियों, हालात को कम मत आँकना।
इस शहर को सुरक्षित रखना ख़तरनाक काम है।
ऐसे लोग होंगे जो हमें रोकना चाहेंगे।
हमें चोट पहुँचाना चाहेंगे।
लेकिन मुझे यक़ीन है
कि जिन महिलाओं ने आज अपना बैज हासिल किया है,
वे इस शहर में सबसे बेहतरीन हैं।
और जो लोग हमें यहाँ नहीं चाहते हैं, उनसे मैं कहती हूँ :
"इसका सामना करने का समय आ गया है। समय बदल रहा है।"
मेक्सिको शहर पुलिस बल में आपका स्वागत है।
लिन फ़ाइंशतीन की स्नेहमयी स्मृति में
लास आज़ूलेस
अगले एपिसोड में...
वहाँ बाहर, तुम शहर की पुलिस फोर्स का प्रतिनिधित्व करोगी।
हमेशा मुस्कुराओ। दिखाओ मुझे।
मैं उसके गुमशुदा होने की रिपोर्ट लिखाना चाहती हूँ।
लेकिन तुमने उसे कल देखा था, है ना?
आज दोपहर हमें पार्क में एक लाश मिली थी।
तुम किसी से पूछताछ नहीं कर सकती। तुम कोई डिटेक्टिव नहीं हो।
लास आज़ूलेस
उपशीर्षक अनुवादक : मीनू